Neuvoston asetus (ETY) N:o 2026/82, annettu 19 päivänä heinäkuuta 1982, kuivattujen rehujen tukijärjestelmästä annetun asetuksen (ETY) N:o 1417/78 muuttamisesta



Virallinen lehti nro L 218 , 27/07/1982 s. 0002 - 0003

Suomenk. erityispainos Alue 3 Nide 15 s. 0118

Espanjank. erityispainos: Luku 03 Nide 25 s. 0332

Ruotsink. erityispainos Alue 3 Nide 15 s. 0118

Portugalink. erityispainos: Luku 03 Nide 25 s. 0332



NEUVOSTON ASETUS (ETY) N:o 2026/82, annettu 19 päivänä heinäkuuta 1982, kuivattujen rehujen tukijärjestelmästä annetun asetuksen (ETY) N:o 1417/78 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon kuivarehualan yhteisestä markkinajärjestelystä 22 päivänä toukokuuta 1978 annetun neuvoston asetuksen (ETY) N:o 1117/78(), sellaisena kuin se on viimeksi muutettuna asetuksella (ETY) N:o 1782/81(), ja erityisesti sen 6 artiklan 2 kohdan, ottaa huomioon komission ehdotuksen, sekä katsoo, että on tullut ilmi että asetuksen (ETY) N:o 1117/78 1 artiklan b alakohdan ensimmäisessä luetelmakohdassa tarkoitettujen tuotteiden maailmanmarkkinoiden keskihinta saattaa vaihdella yhden kuukauden aikana; olisi säädettävä tämän hinnan määrittämisestä määräajoin, asetuksen (ETY) N:o 1417/78() 2 artiklassa, sellaisena kuin se on viimeksi muutettuna asetuksella (ETY) N:o 1458/80() säädetään, että keinotekoisen lämpökuivauksen avulla dehydratoitujen rehujen tarjousten ja hintanoteerausten puuttuessa maailmanmarkkinoilta komissio määrittää keskimääräisen maailmanmarkkinahinnan aurinkokuivatuista rehuista maailmanmarkkinoilla tehtyjen tarjousten perusteella, kokemus on osoittanut, että maailmanmarkkinoilla ei ole tarjouksia eikä hintanoteerauksia aurinkokuivatuista rehuista; tämän vuoksi mainittu artikla on syytä kumota, asetuksen (ETY) N:o 1417/78 3 artiklassa säädetään, että kuivattujen rehujen maailmanmarkkinatarjousten ja -hintanoteerausten puuttuessa maailmanmarkkinoilta komissio määrittää maailmanmarkkinahinnan viimeksi määritetyn maailmanmarkkinahinnan perusteella, joka on mukautettu samojen, yhteisöstä peräisin olevien tuotteiden hintakehityksen sekä maailmanmarkkinoilla olevien tuotteiden hintojen huomioon ottamiseksi, kokemus on osoittanut, että jos kuivattujen rehujen maailmanmarkkinatarjoukset ja hintanoteeraukset puuttuvat pitkään, maailmanmarkkinahinnan määrittäminen on joko mahdotonta tai hinta ei ole edustava; tämän vuoksi 3 artikla on syytä muuttaa, tietyt kolmansista maista maahantuodut tuotteet kilpailevat suoraan yhteisössä tuotettujen kuivattujen rehujen kanssa; kuivattujen rehujen maailmanmarkkinatarjousten ja -hintanoteerausten puuttuessa näiden tuotteiden maailmanmarkkinahinta olisi määritettävä kolmansista maista tuotavien kilpailevien tuotteiden hinnan perusteella, ja asetuksen (ETY) N:o 1417/78 4 artiklassa vahvistetaan kuivattujen rehujen maailmanmarkkinahinnan määrittämisvaihe ja -laatu; ottaen huomioon, että maailmanmarkkinahinta määritetään tarvittaessa näiden kilpailevien tuotteiden maailmanmarkkinahinnan perusteella, näille viimeksi mainituille tuotteille on syytä säätää kaupan pitämisen vaiheesta ja laadusta, joiden perusteella maailmanmarkkinahinta määritetään, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1417/78 seuraavasti: 1. Korvataan 1 artiklan 1 kohta seuraavasti: "1. Komissio määrittää määräajoin asetuksen (ETY) N:o 1117/78 1 artiklan b alakohdan ensimmäisessä luetelmakohdassa tarkoitettujen tuotteiden maailmanmarkkinoiden keskihinnan."2. Poistetaan 2 artikla. 3. Korvataan 3 artikla seuraavasti: "3 artikla Kun maailmanmarkkinoiden keskihinnan määrittämiseksi ei ole käytettävissä yhtään tarjousta tai hintanoteerausta, komissio määrittää tämän hinnan kolmansista maista maahantuotujen kilpailevien tuotteiden hinnan perusteella."4. Korvataan 4 artikla seuraavasti: "4 artikla 1. Komissio määrittää 1 artiklassa tarkoitetuille tuotteille maailmanmarkkinoiden keskihinnan Rotterdamiin toimitetulle vakiolaatuiselle rakeistetulle irtotavaralle, jolle kohdehinta on vahvistettu. Komissio tekee näitä edellytyksiä vastaamattomia tarjouksia ja hintoja varten tarvittavat tarkistukset. 2. Komissio määrittää 3 artiklassa tarkoitetuille kilpaileville tuotteille maailmanmarkkinoiden keskihinnan Rotterdamiin toimitetulle rakeistetulle irtotavaralle, jonka laatu määritetään. Komissio tekee näitä edellytyksiä vastaamattomia tarjouksia ja hintoja varten tarvittavat tarkistukset." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä heinäkuuta 1982. Neuvoston puolesta Puheenjohtaja B. WESTH () EYVL N:o L 142, 30.5.1978, s. 1 () EYVL N:o L 176, 1.7.1981, s. 9 () EYVL N:o L 171, 28.6.1978, s. 1 () EYVL N:o L 146, 12.6.1980, s. 1